Eelnõu

NARVA LINNAVOLIKOGU
OTSUS
Narva	__.__.2020 nr_____
[bookmark: _GoBack]Narva linna arengukava aastani 2035 koostamise algatamine ja keskkonnamõju strateegilise hindamise algatamata jätmine

Kohaliku omavalitsuse korralduse seaduse § 37 lõike 1, Narva linna arengudokumentide menetlemise korra § 13 lõike 1 ning keskkonnamõju hindamise ja keskkonnajuhtimissüsteemi seaduse § 31 punkti 3, § 34 lõike 2, § 35 lõigete 1 ja 5 alusel
Linnavolikogu otsustab:
§ 1. Algatada Narva linna arengukava aastani 2035 koostamine.
§ 2. Narva Linnavalitsusel valmistada ette Narva linna arengukava aastani 2035 eelnõu vastavalt lisas 1 toodud lähteülesandele.
§ 3. Jätta algatamata Narva linna arengukava aastani 2035 keskkonnamõju strateegiline hindamine, arvestades lisas 2 toodud põhjendusi.
§ 4. Käesoleva otsusega saab tutvuda Narva linna dokumendiregistris (Volikogu õigusaktid) aadressil https://dokregister.narva.ee või Narva Linna Arenduse ja Ökonoomika Ametis, Peetri plats 3-5, esmaspäeviti kella 14:00 kuni 18:00 ja kolmapäeviti kella 9:00 kuni 12:00.
§ 5. Otsus jõustub seadusega sätestatud korras.
§ 6. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.




Nimi Perekonnanimi
Narva Linnavolikogu esimees
Lisa 1
Narva Linnavolikogu __.__.2020 otsuse nr ____ juurde


Narva linna arengukava lähteülesanne

Narva linna arengukava koostamise eesmärgid on hetkeolukorra probleeme ja võimalusi võttes arvesse määratleda Narva linna majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalisi suundumusi ja vajadusi samuti ka strateegilisi eesmärke koos taotletava mõjuga ning kavandada eesmärkide täitmiseks vajalike tegevusi arengukava perioodi lõpuni.

Narva linna arengukava perioodiks on aastani 2035.

Arengukavas esitatakse majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused, probleemide ja võimaluste hetkeolukorra analüüs tegevusvaldkondade lõikes, tegevusvaldkondade strateegilised eesmärgid koos taotletava mõjuga ning strateegiliste eesmärkide täitmiseks vajalikud tegevused arengukava perioodi lõpuni.

Narva linna arengukava peab arvestama linna üldplaneeringut ja Ida-Viru maakonna arengustrateegiat.

Narva linna arengukava koostamise eest vastutab Narva Linna Arenduse ja Ökonoomika Amet.

Narva Linna Arenduse ja Ökonoomika Amet kaasab arengukava koostamise protsessi Narva Linnavalitsuse ametiasutused ning avaliku väljapaneku jooksul linnaelanikud ja kõik huvitatud isikud.

Arengudokumendi koostamise etapid ja tähtajad:

	1.
	Narva linnavolikogu otsus Narva linna arengukava koostamise algatamiseks.
	detsember 2020 – jaanuar 2021

	2.
	Strateegilise osa koostamine (hetkeolukorra kirjeldamine, arenguvisiooni ja strateegiliste eesmärkide määramine).
	jaanuar 2021 – juuni 2021

	3.
	Tegevuskava koostamine.
	juuni – oktoober 2021

	4.
	Arengukava eelnõu avalikustamine linna veebilehel vähemalt kolme nädala vältel. Arengukava täiendamine ja täpsustamine arvestades avaliku arutelu tulemusi.
	oktoober – november 2021

	5.
	Arengukava eelnõu Narva Linnavalitsusel kooskõlastamine ja määruse eelnõu arengukava kehtestamiseks linnavolikogule edastamine.
	detsember 2021



Strateegiliste eesmärkide täitmiseks lisatakse arengukavva reeglina need vajalikud tegevused, mille eeldatavad kogukulud ühe tegevuse kohta moodustavad vähemalt 30 tuh. eurot või 60 tuh. eurot investeerimistegevuste korral. Tegevuse realiseerimises peab osalema Narva linnavalitsuse ametiasutus või selle hallatav asutus või linna osalusega juriidiline isik, kes määratakse tegevuse eest linnapoolseks vastutajaks.


Nimi Perekonnanimi
Narva Linnavolikogu esimees

Lisa 2
Narva Linnavolikogu __.__.2020 otsuse nr ____ juurde


Narva linna arengukava aastani 2035 keskkonnamõju strateegilise hindamise algatamata jätmise otsustamisel on lähtud alljärgnevatest asjaoludest:
1. Narva linna arengukava aastani 2035 koostamise algataja ja kehtestaja on Narva Linnavolikogu (aadress Peetri plats 1, Narva 20358) ning koostamise korraldaja on Narva Linna Arenduse ja Ökonoomika Amet (aadress Peetri plats 3-5, Narva 20358).
2. Narva linna arengukava eesmärk on Narva linnaelu erinevate eluvaldkondade tasakaalustatud ja jätkusuutliku arengu planeerimine. Arengukava aluseks on Narva linna arengut mõjutanud ja mõjutavad rahvastiku, majanduse ja sotsiaal-kultuurilise arengu suundumused, millest tulenevalt on kesksed eesmärgid püstitatud linnamajanduse, ettevõtluse, hariduse ja noorsootöö, kultuuri ja vaba aja, sotsiaal- ja tervishoiu valdkonnas. Üldkokkuvõttes on arengukava eesmärkide saavutamiseks esitatud tegevuste ja meetmete elluviimine summaarselt positiivse mõjuga ja peaks mõjutama linna üldist arengut positiivses suunas. Arengukavas esitatud tegevuste elluviimisega ei halvendata linna keskkonnaseisundit, vaid eesmärgiks on säästliku ja heakorrastatud linnaruumi ja maakasutuse kujundamine ning väärtuslike alade säilitamine.
3. Vastavalt kohaliku omavalitsuse korralduse seaduse § 37 lõikele 4 tuleb linna arengukava koostada nii, et see oleks kooskõlas üldplaneeringuga. Kuna Narva Linnavolikogu algatas 27.08.2020 otsusega nr 32 üldplaneeringu koostamise, mille raames viiakse läbi keskkonnamõjude strateegiline hindamine, ei ole seetõttu efektiivne ning otstarbekas teostada arengukavale eraldi strateegilist keskkonnamõju hindamist. Arengukava tegevuskavas sätestatud tegevuste elluviimisel on võimalik lähtuda Narva linna üldplaneeringule koostatavast keskkonnamõjude strateegilise hindamise tulemustest. 
4. Algatatud Narva linna üldplaneeringu keskkonnamõju strateegilises hindamises hinnatakse ka Narva linna arengukava koostamise ja elluviimisega kaasnevad võimalikud keskkonnamõjud, nende kestus, sagedus ja pöörduvus.
5. Arengukavas eeldatavalt kavandatakse infrastruktuuri rajamisega kaasnevad tegevused sellisel kujul, mille puhul ei oleks võimalik täpsemalt hinnata nende mõjude olulisuse ulatust. Sellisteks tegevusteks võivad olla teedevõrgu arendamine, elu- ja puhkepiirkondade väljaarendamine, väikesadamate arendamine jne. Juhtudel, mil tuvastatakse eeldatavalt oluline keskkonnamõju arengukavas toodud tegevuste kavandamisel, korraldatakse keskkonnamõjude hindamised ja muud vajalikud uuringud vastavate planeeringute või projektide koostamise käigus.



Nimi Perekonnanimi
Narva Linnavolikogu esimees

